Cosmetice din bani publici. O primărie din Gorj a cumpărat rujuri, creme și farduri de mii de lei. Primar: „Asta e normalitatea”
În ciuda austerității de care Guvernul spune că e nevoie, unii aleși nu se uită la bani. O primărie din Gorj a cheltuit mii de lei din bani publici pe farduri, rujuri, creme de față sau uleiuri de păr. Instituția a cumpărat și seturi cadou, dar și alte produse pentru îngrijirea pielii pentru un concurs de miss de la liceu. Locuitorii spun, însă, că elevii au nevoie de cărți și rechizite, nu de machiaje. „Asta e normalitatea”, spune edilul, care consideră că nu a greșit cu nimic.